-जानती हूँ। मैं लगभग तैयार हूँ। -तुम अब भी पैकिंग कर रही हो।
नहीं।
वैसे… हाँ।
अपने क्यूट राइडिंग जूते नहीं भूलना चाहती।
-केन कहता है वहाँ घोड़े हैं। -घोड़े? क्या राइडिंग करना ज़रूरी है?
-मिल गए। -मैलिबू, तुमने पैकिंग की भी है?
क्या तुम्हें पता है मेरा पासपोर्ट कहाँ है?
हमें डिपार्चर से दो घंटे पहले एयरपोर्ट पहुँचना होगा।
यह बस कहने की बात है, ब्रुकलिन।
हम अंगरेज़ी ग्रामीण क्षेत्र में पूरे सात दिन बिताने वाले हैं!
मैं बहुत उत्साहित हूँ।
मैं भी। और मेरे पास एक सरप्राइज़ भी है।
सरप्राइज़?
फ़िलहाल अपना पासपोर्ट ढूंढो।
मिल गया। निकलती हूँ थोड़ी देर में।
-हमें देर हो जाएगी। -फ़िक्र मत करो। केन एक शॉर्टकट जानता है।
बार्बी और रहस्यों का सफ़र एक महान घुड़ दौड़
-हम सब मरने वाले हैं! -आज नहीं, मार्कस। आज नहीं।
केन, तुम्हारी आंट को कोई एतराज़ तो नहीं है कि हम उनके साथ रहेंगे?
बिलकुल भी नहीं।
हम पहुँच गए, वो भी रिकॉर्ड टाइम में।
मुझे उतरना है।
मेरे शॉर्टकट के बारे में कोई सवाल खड़ा नहीं कर सकता।
तुम पक्का नहीं आ रहे?
काश आ सकता। मुझे भी आंट वी से मिले काफ़ी समय हो गया है।
लेकिन बिग वेव का फ़ाइनल साल में बस एक बार ही होता है।
नहीं!
मेरा पासपोर्ट!
तुम्हारे कार में बैठने के बाद से मैंने संभाल कर रखा है। सतर्क रहना बेहतर है।
इससे परेशानी नहीं होती।
-क्या? -क्या?
माफ़ कीजिए लेकिन आस-पास की दो सीटें नहीं हैं।
लेकिन हमने ये टिकटें छह महीने पहले बुक की थीं।
और हमें साथ बैठना है।
मुझे लगा था हम अपने ट्रैवेल पॉडकास्ट का पहला एपिसोड शूट करेंगे।
ट्रैवेल पॉडकास्ट?
सरप्राइज़। मुझे लगा यह काम साथ करने में मज़ा आएगा।
-सही कहा। आइडिया पसंद आया। -सच में?
जैसा कि आप देख सकती हैं, हमारा साथ बैठना बहुत ज़रूरी है।
आप सच में कुछ नहीं कर सकतीं?
गाड़ी की रफ़्तार कम कर दो, दोस्त।
बिग वेव चैंपियनशिप रद्द कर दी गई है।
रद्द करने का कारण है…
लहरों की कमी होना?
कमाल है। अब हम मैलिबू और ब्रुकलिन के साथ आंट वी के घर समय बीता पाएँगे।
और…
नहीं।
माफ़ करना पर फ़्लाइट पूरी भरी हुई है।
आप दोनों को अलग-अलग बैठना होगा।
दस घंटे का ही तो सफ़र है। वहाँ पहुँच कर पॉडकास्ट कर लेंगे।
अच्छा विचार है। पॉडकास्ट की पहली लाइन होगी, "सीधे लंदन से। "
अगर जल्दी नहीं गए तो लाइन को बदल कर "सीधे मैलिबू से" करना होगा।
-अगर हम यहाँ दो घंटे पहले पहुँच जाते… -दौड़ो!
-इंग्लैंड, हम आ रहे… -संभलकर!
मुझे माफ़ करना, मैं जल्दी में… ब्रुकलिन?
रेने? तुम कहाँ जा रही हो?
वेनिस। मैं इंटरपोल के साथ इंटर्नशिप शुरू कर रही हूँ।
वाह।
अरे। अगर मैंने तेज़ी नहीं दिखाई तो फ़्लाइट छूट जाएगी।
हाँ, हम भी। तुम्हारा सफ़र अच्छा रहे।
तुम्हारा भी!
मैं… 132जे में बैठने वाली हूँ। और तुम?
सीधे लंदन से!
पासपोर्ट टू एडवेंचर के पहले एपिसोड में स्वागत है।
मैं हूँ आपकी को-होस्ट बार्बी…
और मैं हूँ आपकी दूसरी को-होस्ट… और मेरा नाम भी बार्बी है।
और आपके साथ लंदन, इंग्लैंड, के दृश्य और अनुभव साझा करते हुए
हमें बहुत ख़ुशी हो रही है।
चाहे लंदन आय हो, बिग बेन हो…
बकिंघम पैलेस हो या वेस्टमिनिस्टर ऐबी…
हम बेचैन हैं हमारे सफ़र के अनुभव का हर पल
आप सब के साथ साझा करने के लिए।
पासपोर्ट टू एडवेंचर? सुनने में कमाल लगता है।
-तुम्हें अच्छा लगा? -बहुत अच्छा लगा।
क्या बात है!
मैलिबू।
वाह। तुम कितनी सुन्दर हो। सचमुच। सचमुच।
तुम मिलनसार भी हो। है न?
बहुत ज़्यादा मिलनसार।
क्या इसने ऐसा जानबूझकर किया?
तुम्हारा नाम क्या है, सुंदरी?
पेप्पर।
पेप्पर, इसी वक़्त मेरे पास आओ।
तुम ज़रूर मॉर्गन होगी।
हम आपके कज़िन केन के दोस्त हैं। मेरा नाम बार्बी है।
मेरा भी नाम बार्बी है।
बार्बी और बार्बी? तुम दोनों को नेम टैग देने होंगे।
वैसे, तुम मुझे मैलिबू बुला सकती हो।
मुझे ब्रुकलिन के नाम से जाना जाता है।
मिलकर ख़ुशी हुई।
केन ने बताया कि तुम एक पेशेवर घुड़सवार हो। कितनी कमाल…
मुझे प्रैक्टिस करनी है।
तो, हम तुमसे बाद में मिलेंगे।
वह अच्छी है।
क्या वह बाड़े की भूल भुलैया है?
घुड़सवारी प्रतियोगिता का मैदान!
शनिवार को चैंपियनशिप यहीं होने वाली है।
नहीं। हमें इससे दोगुना मशरुम कैप चाहिए।
और श्रिम्प कॉकटेल भी।
आपको तो पता है…
हे भगवान, इतना? फिर तो ब्रेड पुडिंग ही ठीक रहेगा।
बहुत अच्छी पसंद है, मैडम।
हेलो? लेडी कार्सन?
बार्बी। और बार्बी। तुम दोनों आ ही गई।
वाह।
आपका घर बहुत ख़ूबसूरत है। अठारहवीं शताब्दी का है?
क्या बात है! 1725 का।
और प्लीज़, मुझे आंट वायलेट बुलाओ।
केन के दोस्त मेरे परिवार की तरह हैं। मेरा प्यारा भांजा कैसा है?
उसका बहुत मन था यहाँ आने का।
उसने हमें यह नहीं बताया कि हम एक म्युज़ियम में रहने वाले हैं।
चलो, मैं तुम्हें यह जगह दिखा लाऊँ। पर…
वायलेट, अगर तुम सोच रही हो
कि मैं तुम्हारी इस नई ग़लती को अनदेखा कर दूँगी तो तुम ग़लत हो।
जॉर्जीना। अब क्या हो गया?
हुआ यह है… तुम दोनों कौन हो?
यह बार्बी है। और यह बार्बी है।
जानने की मेरी दिलचस्पी ख़त्म हो गई है। तो, मैं कहाँ थी?
अरे, हाँ, हुआ यह है
कि एक बार फ़िर
तुम्हारे जंगली आइवी की लताएं
मेरे ख़ूबसूरत बुगनविलिया के बीच आ रही हैं।
तुम दोनों थक गई होगी।
मिल्टन तुम्हें तुम्हारे कमरों तक ले जाएगा।
मैं जल्द ही तुम्हें यह पूरी जगह घुमा दूँगी।
जॉर्जीना, प्लीज़।
तुम्हारा बेकार बुगनविलिया मेरे आइवी में आकर फंस रहा है।
यह नामुमकिन है।
यह रहा आपका कमरा…
ऐसा कमरा तो इतिहास के किताबों में देखा है। कुछ छूने से भी डर लग रहा है।
अगर आपको किसी चीज़ की ज़रूरत न हो तो मैं आपसे अभी के लिए विदा लेता हूँ।
धन्यवाद, मिल्टन।
यह सब देख रही हो?
यकीन नहीं हो रहा।
इसे पक्का 17वीं शताब्दी के आख़िर में बनाया गया होगा।
-ये क्या… -यक़ीन नहीं होता।
एक गुप्त सीढ़ी। हमें देखना चाहिए।
मैं आ गई।
क्या तुम हमारे छोटे से एस्टेट को देखने के लिए तैयार हो?
-बिलकुल। -चलिए।
बाड़े की भूल भुलैया कमाल की है। मैं दो बार रास्ता खो बैठी थी।
हर साल लगभग आठ से दस आगंतुक वहाँ खो जाते हैं।
हम पहुँच चुके हैं हमारे आख़िरी पड़ाव पर। कार्सन स्टेब्ल्स।
पेप्पर।
तो तुम लोग पहले ही मिल चुके हो।
मैं उसकी जीभ से दूर रहना पसंद करूँगी।
यह है टोर्नेडो।
कार्सन स्टेब्ल्स का एक और प्रतिभावान बाधा दौड़ का घोड़ा।
हेलो।
क्या हाल हैं?
मनोरंजन जगत से होने के बावजूद यह ख़ुद में रहना पसंद करती है।
कहीं ऐसा न हो कि मैलिबू उत्साह में उसे चुरा ले जाए।
तुम मेरे घोड़े पर से अपने हाथ हटाओगी?
मैलिबू और ब्रुकलिन, क्या तुम मेरी बेटी, मॉर्गन से मिली हो?
हाँ… हम पहले मिल चुके हैं।
तुम्हारी प्रैक्टिस अच्छी रहे, बेटा।
अच्छे से कुछ नहीं होगा, माँ। है न?
मॉर्गन, मेहमानों के सामने ये बातें रहने देते हैं।
जैसा आप चाहें, माँ।
तुम्हारी सींच।
ढीली थी।
यह लो। अब ठीक है।
आइंदा से किसी घुड़सवार की सींच मत छूना।
मॉर्गन।
उसने सही कहा। बिलकुल सही कहा। मुझे ऐसा नहीं करना चाहिए था।
उसका बुरा मत मानो। साफ़ है कि उसका ध्यान…
चैंपियनशिप की तैयारी पर है।
मुझे माफ़ करना पर मुझे जश्न की तैयारी पूरी करनी है।
सभी मेहमानों के लिए एक ख़ास सरप्राइज़ भी है।
हे भगवान, डेनहॉम। तुमने तो डर के मारे जान ही निकाल दी थी।
माफ़ कीजिएगा, मैडम। मैं बस सारे स्टॉल साफ़ कर रहा था।
बहुत गंद है अंदर।
मेरा सुझाव है कि उनके खाने में फाइबर का कम इस्तेमाल करें।
डेनहॉम, प्लीज़। यहाँ मेहमान हैं।
डेनहॉम, इस स्टेबल का हेड है।
और उसे इस वक़्त यहाँ न होकर
मैदान में, बाधाओं को ठीक से लगाना चाहिए
ताकि पेप्पर और मॉर्गन ठीक से प्रैक्टिस कर सकें।
जी, मैडम। जैसा आप कहें।
क्या मॉर्गन को कोई आपत्ति होगी अगर हम उसे प्रैक्टिस करते हुए देखें तो?
बिलकुल भी नहीं।
वैसे भी मिल्टन और मुझे आज रात की जश्न की तैयारी के लिए
बहुत से काम करने हैं।
थोड़ी देर देखेंगे, ठीक है?
मुझे हमारे दूसरे एपिसोड को रिकॉर्ड करने से तुम्हें कोई आपत्ति न हो तो।
एस्टेट में सेटल होने के बाद, मैलिबू और मैंने फैसला किया
कि हम अंगरेज़ी ग्रामीण क्षेत्र की संस्कृति का आनंद उठाएँगे
और शो जंपिंग की रिहर्सल देखेंगे।
शो जंपिंग एक आर्टफ़ॉर्म है
जो एक घोड़े की सुंदरता और कला,
एक घुड़सवार का गुण और उन दोनों के बीच के लगाव को दर्शाता है।
लेकिन दिन अभी ढला नहीं है। सूर्यास्त होते ही
कार्सन एस्टेट्स का मैदान बदल जाएगा… अरे!
क्या हुआ?
तुमने नहीं देखा? झाड़ों के बीच कुछ चमकीला सा?
नहीं।
-ये सच में माहिर हैं। -अब समझी तुम्हें यह इतना पसंद क्यों है।
क्या हुआ?
पेप्पर। थोड़ा संयम रखो।
कुछ तो… गड़बड़ है।
नहीं!
-मैलिबू! -शांत हो जाओ।
घबराओ मत। सब ठीक है। तुम मुझपर भरोसा कर सकती हो।
दर्द कम हुआ?
हाँ, थोड़ा कम हुआ। शुक्रिया।
मैंने अपनी तरफ़ से पूरी कोशिश की है लेकिन तुम्हें…
डॉक्टर को दिखाना होगा।
यह कैसी है?
मॉर्गन ठीक हो जाएगी पर शायद उसका पैर टूट गया है।
में पेप्पर के बारे में पूछ रही थी।
माँ!
मुझे तुम्हारी भी चिंता है।
तुम ठीक हो जाओगी।
मैं शनिवार को प्रतियोगिता में भाग नहीं ले पाऊँगी। मेरा पैर टूट गया है।
मॉर्गन, इस वक़्त तो बढ़ा-चढ़ाकर मत बोलो।
बढ़ा-चढ़ाकर?
तुम्हें राई का पहाड़ बनाने की आदत है।
-मैंने कब…? -यह क्या है?
यह सींच। यह ढीला है।
शायद उसने इसे ढीला किया है।
नहीं, मैंने उसे ज़ोर से बांधा था। मैं मदद कर रही थी।
माँ।
डेनहॉम, प्लीज़ मॉर्गन की मदद करो।
अब मुझे मॉर्गन की ज़गह किसी राइडर को ढूंढना होगा।
कोई और पेप्पर की सवारी नहीं कर पाएगा। वह मेरी घोड़ी है।
अगर तुम घुड़सवारी नहीं कर पाई तो किसी और को करना होगा।
तुम्हें पता है यह कितना ज़रूरी है।
लड़कियों, आ जाओ।
जश्न कुछ घंटों में शुरू होने वाला है। मुझे तुम्हारी मदद की ज़रूरत होगी।
मैंने उसे कसा था, कसम से।
मुझे पता है। लेकिन ऐसा हुआ कैसे?
पता नहीं। कुछ तो गड़बड़ है।
मॉर्गन के साथ जो हुआ वह बात मुझे अब भी सता रही है।
तुमने देखा? डेनहॉम मुझे ऐसे घूर रहा था जैसे मैंने कुछ किया हो।
मैं इस बात को लेकर परेशान नहीं।
शायद उसकी शक्ल ही ऐसी है।
तुम्हें तो यह सोचना चाहिए कि हम जश्न के लिए क्या पहनेंगे?
लेडी कार्सन मॉर्गन के कई सारे ड्रेस यहाँ रखकर गई हैं।
शायद ये ड्रेस उसने कभी नहीं पहने हैं।
हाँ। अब समझ आया कि मॉर्गन इन्हें क्यों नहीं पहनती।
शुक्रिया, मिल्टन।
यह पार्टी आलीशान है!
प्रॉम से भी दस गुना आलीशान।
क्या हम मिलनसार बन जाएँ?
चलो।
तुम एक राइडर हो।
तुम्हें कैसे पता चला? मेरा नाम कैसिडी है।
-मैं हूँ ब्रुकलिन। -मैलिबू।
क्या तुम प्रतियोगिता को लेकर उत्साहित हो? हम हैं।
हम तुम्हारी तरह घोड़े तो नहीं उछालेंगे लेकिन हम स्टैंड्स में
उत्साह से ज़रूर उछलेंगे।
-क्या तुम उत्साहित हो? -बहुत।
थोड़ी घबराई हुई भी। यहाँ बहुत अच्छे-अच्छे घुड़सवार हैं।
वे कौन हैं जो… घुड़सवारी नहीं करते?
मैं तुम्हें ब्रिटिश हॉर्स सोसाइटी के कुछ ज़रूरी लोगों से मिलाती हूँ।
ये है जियोवानी बिनाची। एक नामी इतालवी कलेक्टर।
डीट्रिच, देखो मैं इस यॉट पर बोली लगा रहा हूँ।
तुमने ऐसी यॉट देखी है कभी? नहीं देखी होगी।
कलेक्टर? किस चीज़ का?
शायद हर चीज़ का।
देखो, इसमें दो हेलिपैड हैं।
बहुत काम आएँगे जब आपको जल्दी यॉट से निकलना हो। समझ रहे हो न?
-ज़ाहिर है, नहीं। तुममें और मुझमें अंतर है। -क्या बात है!
नामी घोड़ों को खरीदना उसका शौक है।
और जिस आदमी से वह बात कर रहा है वह डीट्रिच ब्लुटबर्गमैन है।
वह रॉयल इक्वाइन सोसाइटी का अध्यक्ष है।
उसकी अनुमति के बिना तुम न तो शो हॉर्स खरीद सकती हो और न ही रजिस्टर कर सकती हो।
उससे अच्छे रिश्ते बनाकर रखना ज़रूरी है।
यहाँ तक कि, मैंने एक किस्सा सुना है जहाँ उसने…
इस मशरुम की डिश से बदबू आ रही है। इन्हें ज़मीन से निकालकर इस्तेमाल किया है?
-और यह हैं लेडी… -हम मिल चुके हैं।
कृपया ध्यान दीजिए।
यहाँ आने के लिए आप सब का शुक्रिया।
इस शनिवार को 150वीं यूरोपियन शो घोड़ा कूद प्रतियोगिता का आयोजन किया जाएगा,
और कार्सन स्टेब्ल्स में हम सब इस गौरवपूर्ण प्रतियोगिता की
मेज़बानी करने को लेकर बहुत उत्साहित हैं।
और रॉयल इक्वाइन सोसाइटी की अनुमति से पेश है एक विशेष आकर्षण।
मुझे ख़ुशी है उस ट्रॉफी को पेश करते हुए
जिसके लिए शनिवार को घुड़सवार प्रतियोगिता में हिस्सा लेंगे।
पेश है हीरे की काठी।
जिसे कार्सन एस्टेट्स के अपने चैंपियन, पेप्पर ने पहन रखा है।
पेप्पर जंच रही है।
इतने सारे हीरे पहने हों तो कोई भी लड़की जंचेगी।
वाह। बहुत ख़ूबसूरत है।
क्या शानदार चीज़ है।
हाँ। सही कहा। तुम सैडल की बात कर रहे हो न?
मैं घोड़े की बात कर रहा हूँ।
यह सैडल जो शनिवार की प्रतियोगिता के विजेता को पुरस्कार में दी जाएगी,
लगभग 50 मिलियन पाउंड की है।
इसका वज़न 30 पाउंड से ज़्यादा नहीं होगा।
पेप्पर तो अनमोल है ही।
उसे अपना ध्यान रखना चाहिए। उसकी किस्मत अब उसका साथ नहीं देने वाली।
नहीं। यह आज रात ही हो जाना चाहिए। आज रात ही।
क्या मैंने जो सुना है वह सच है? यक़ीन नहीं होता। तुम सचमुच यहाँ हो…
शुक्रिया, प्यारी पेप्पर। इसे ले जाओ, डेनहॉम
लेडी कार्सन, अगर एतराज़ न हो
तो मैं और ब्रुकलिन इसे इसके स्टॉल तक ले जाएँ?
क्यों नहीं!
तुम्हें तो कोई एतराज़ नहीं, ब्रुकलिन?
नहीं।
हेलो। क्या हम मिल चुके हैं? मैं हूँ लेडी कार्सन।
तुम किसकी तरफ़ से प्रतियोगिता में हिस्सा ले रही हो?
माफ़ कीजिए। मुझे… टॉयलेट जाना है।
बचाओ!
रुको!
घोड़े पकड़ने वाली वैन… हम उसे रोक नहीं पाए।
बार्बी। क्या हुआ?
-पेप्पर। उसे उठा ले गए। -उठा ले गए?
-एक और बुरी ख़बर है। -इससे भी ज़्यादा बुरी?
वो हीरे की काठी भी ले गए।
सारे गेट बंद कर दो। मेरी सिक्योरिटी आने तक कोई यहाँ से नहीं जाएगा।
तुम्हें लगता है यह काम हममें से किसी एक का है?
तुममें से कोई भी हो सकता है।
आपको हम पर भी शक है?
तुम पर भी शक है।
संवाद अनुवादक: सिनी कौर